open-index/open-wikipedia-markdown huggingface dataset:
Blast

**BLAST** (*Basic Local Alignment Search Tool*) er en samling programmer for analyse av biologiske sekvensdata. Det blir brukt for å sammenligne DNA- eller proteinsekvenser med data fra store databaser. Disse databasene er som oftest tilgjengelige for alle, men det er også mulig å bruke egne data som ikke er offentlig tilgjengelige.

## Bruk

BLAST krever at brukeren gir en sekvens som startpunkt. BLAST sammenligner denne med sekvensene i databasen, og resultatet den gir tilbake er en rekke lokale sammenstillinger. Hver sammenstilling får en score som sier noe om hvor godt resultatet er, det vil si hvor signifikant sammenstillingen er eller om treffet kan skje ved en tilfeldighet. Dette kan brukes til å identifisere en sekvens, om den allerede er i databasen, eller til å finne ut hvilke andre sekvenser den er evolusjonært i slekt med. Dette siste kan hjelpe til med å finne funksjonen til brukerens sekvens.

Algoritmen er basert på matematiske metoder som ble utviklet av Stephen Altschul og Samuel Karlin på 1990-tallet. Idéen bygger på at det er sannsynlig at sammenstillinger med mange treff har små felles biter med stor identitet (likhet). BLAST finner slike biter, og disse blir så forstørret på søk etter bedre og lengre sammenstillinger.

## Søkeresultater

Likheten mellom søkesekvensen og databasesekvensene er definert ved hjelp av en score og en e-verdi.

Scoren er en kvantitativ vurdering av likheten mellom søkesekvensen med en kjent sekvens fra databasen. Hvis scoren er høy, er det også mange likheter mellom sekvensene.

E-verdien uttrykker det forventede antall treff som har en score som er minst like høy som den aktuelle verdien. Jo mindre e-verdien er, desto bedre er treffet.  

## Se også

* Bioinformatikk
* DNA
* DNA-sekvensering
* Genom
* Protein
* Sekvenssammenstilling

## Referanser



## Litteratur

* Korf, I., Yandell, M., Bedell, J. *BLAST*. O'Reilly, Sebastopol, CA, 2003, ISBN 0-596-00299-8
* McGinnis S., & Madden T.L., (2004) *BLAST: at the core of a powerful and diverse set of sequence analysis tools.* Nucleic Acids Res. 32:W20-W25, BLAST: at the core of a powerful and diverse set of sequence analysis tools
* Altschul, S.F., Madden, T.L., Schaffer, A.A., Zhang, J., Zhang, Z., Miller, W. & Lipman, D.J. (1997) *Gapped BLAST and PSI-BLAST: a new generation of protein database search programs.* Nucleic Acids Res. 25:3389-3402. Medline
* Geer, L.Y., Domrachev, M., Lipman, D.J. & Bryant, S.H. (2002) *CDART: Protein Homology by Domain Architecture* Genome Res. 2002 12: 1619-1623. PMID 12368255
* Sansom, C. (2000): *Database searching with DNA and protein sequences: an introduction.* In: *Brief Bioinform.* Bd. 1, S. 22-32. PMID 11466971 PDF

## Eksterne lenker
* 
* European Bioinformatics Institute (EBI): NCBI-BLAST2
* European Bioinformatics Institute (EBI): WU-BLAST2
* University of California, Santa Cruz (UCSC): BLAT
* mpiBLAST Parallel Version 

**Tutorials**:

* NCBI-BLAST Tutorial
* BLAST HOWTO &mdash; på OpenWetWare wiki 
* Using the Basic Local Alignment Search Tool (BLAST)
Derrick Brew

**Derrick Brew** (født 28. desember 1977) er en amerikansk friidrettsutøver (sprinter).

Brews har opplevd sine største suksesser som del av det amerikanske stafettlaget på 4&nbsp;x&nbsp;400&nbsp;meter. Brew var med på å vinne VM-gull både i 2001 og 2005. USA løp også først over mål i VM 2003, men da det senere fremkom at Calvin Harrison hadde vært dopet, ble USA fratatt seieren, og Frankrike overtok gullmedaljene. Brew deltok også i OL 2004, der USA også vant gull på 4&nbsp;×&nbsp;400&nbsp;meter. Han tok også bronsemedaljen individuelt på 400 meter etter landsmennene Jeremy Wariner og Otis Harris.

## Personlige rekorder
* 200 meter – 20,42
* 400 meter – 44,29

## Referanser


## Eksterne lenker
*
Oh Carol

**«Oh Carol»** er en sang med melodi og tekst av Nicky Chinn og Mike Chapman, utgitt av det engelske rockebandet Smokie på singel med RAK Records i mai 1978. Produsenter var Nicky Chinn og Mike Chapman.

## Norsk versjon
Steinar Fjeld har skrevet en norsk tekst. Den norske tittelen er «Å Kari».

### Innspilling
*Septimus. Utgitt på singlen Talent TS&nbsp;069 i 1978.

## Neil Sedakas [[Oh! Carol]]
Det finnes én sang til med samme tittel. Melodien er skrevet av Neil Sedaka og teksten av Howard Greenfield. Den ble utgitt på single for RCA Victor med Neil Sedaka i 1959.

## Listeplasseringer

## Referanser
Elite

**Elite** kan sikte til:

*Elite &ndash; Det beste nivået innenfor skøyting. Det kan kun oppnås hvis skøyteløperen er 18 år. 
*Elite &ndash; en mindre gruppe som statusmessig står over andre
*Elite (band) &ndash; norsk black metal band
*Elite Foto &ndash; norsk fotokjede
* Elite Model Management &ndash; et internasjonalt modellbyrå
*Elite Hotel &ndash; et album av Emmylou Harris
** **', oppfølger fra 1993
** **', oppfølger fra 1994
** **, oppfølger fra 2014
* Leet, alfabet, slang og adjektiv
* Eliteidrett, toppidrett
* Spesialstyrker, elitesoldater
Risdalen

**Risdalen** er en bekkedal i Østre Toten, mellom Kraby og Lensbygda. Dalen er veldig preget av forurensing fra noen år tilbake, og dette har medført at skogen er derfor i noe som kalles «Eldringsfasen» 

Risdalen er foreslått vernet på grunn av dets mangfoldige fugle- og planteliv, og søknaden ligger foreløpig under behandling.

På Toten er Risdalen et populært ekspedisjonsmål, både for skoleelever og voksne i nærmiljøet. Det som er unikt fra Risdalen i forhold til andre små daler i området, er Fuglefossen. Fuglefossen er en ca. 14 meter høy foss, som videre renner ut i en liten elv. Dette er drikkevann for det lokale fuglelivet. 

Risdalen og Fuglefossen ligger skjult inne i en stor skog i området, skogens navn er ukjent. Om du vil besøke Risdalen er turen fra Lena Ungdomsskole om lag 4 kilometer.

Ved første øyekast vil man se det som en vanlig skog, men når man kommer nærmere vil man se at det er mange bratte kanter å takle før man kommer ned i selve dalen.

## Eksterne lenker
* Visitrisdalen.com
Yoldiabukta

**Yoldiabukta** er en 5 km bred bukt på nordsiden av Isfjorden, sørøst på Oscar II Land på Spitsbergen, Svalbard. Yoldiabukta avgrenses i øst av Muslingodden og i vest av en smal morene på nordsiden av Bohemanflya. I botnen av Yoldiabukta munner Wahlenbergbreen og Sveabreen ut i havet, atskilt av fjellrekken Jemtlandryggen (855 m).

Bukta har sitt navn etter ishavsskjellet *Yoldia arctica*, som nå går under navnet *Portlandia arctica*.

## Eksterne lenker
*
Buavåg

**Buavåg** er en bygd i Sveio kommune i Hordaland. Stedet er mest kjent som ferjekai i forbindelsen Buavåg-Langevåg (Bømlo).

Buavåg har omtrent 300 innbyggere. Kystsogedagene blir arrangert hvert år i begynnelsen av september. Sveio kommunes første tennisbane er for tiden under oppføring i Buavåg, like ved beachvolleyballbanen.

## Referanser
Friidrett under Sommer-OL 1992 – 400 meter hekk menn

Dette er de offisielle resultatene for friidrettsøvelsen **400 meter hekk herrer ** i **[[Sommer-OL 1992]]** i Barcelona, Spania.

Norge var ikke representert i øvelsen.

## Medaljevinnere

## Rekorder
Før lekene var verdens- og olympiske rekord på distansen følgende:

I finalen satte Kevin Young ny verdensrekord med 46,78 s.

## Resultater
### Forsøksheat
#### Heat 1

#### Heat 2

#### Heat 3

#### Heat 4

#### Heat 5

#### Heat 6

#### Heat 7

### Semfinaler
#### Heat 1

#### Heat 2

### Finale
*Avholdt 6. august 1992

## Eksterne lenker
* Offisiell rapport
* Resultater
Kamienna Góra

**Kamienna Góra** (tysk: *Landeshut*) er en by sørvest i Polen med i overkant av 21&nbsp;000 innbyggere (2006).

Kamienna Góra ligger i Nederschlesiske voivodskap, omtrent 95 km sørvest for regionshovedstaden Wrocław. Byen er sete i Kamienna Góra fylke og Gmina Kamienna Góra.

Regionen var frem til 1945 en del av Tyskland.

## Eksterne lenker
*
Tatjana Kotova

**Tatjana Vladimirovna Kotova** (russisk: Татьяна Владимировна Котова) (født 1976) er en usbekistanfødt russisk friidrettsutøver som konkurrerer i lengdehopp.

Kotova har tilhørt verdenseliten i lengdehopp på hele 2000-tallet. Gjennombruddet kom da hun ble verdensmester innendørs 1999 etter å ha hoppet 6,86. Samme år deltok hun i utendørs-VM, men greide ikke å kvalifisere seg til finalen. Under OL 2000 hoppet hun 6,83, et resultat som holdt til en fjerdeplass. I 2000 lyktes hun imidlertid, som den første lengdehopperen, å vinne jackpotten i IAAF Golden League.

I innendørs-VM 2001 tok hun sølv etter å ha hoppet 6,98. Samme valør ble det utendørs i VM i Edmonton, der hun hoppet 7,01 m i medvind. Hun var bare én centimeter bak gullvinneren Fiona May. Gull ble det i EM 2002 i München. Senere samme år satte hun personlig rekord med 7,42.

I 2003 ble hun igjen verdensmester innendørs, og i utendørs-VM i Paris tok hun en ny sølvmedalje, denne gang bak Eunice Barber. Enda en sølvmedalje ble det i innendørs-VM 2004 i Budapest, og senere samme år tok hun bronse i OL i Athen.

Nok en sølvmedalje sikret hun seg i VM 2005, men innledet 2006 med å sikre seg sin tredje gullmedalje i innendørs-VM etter seieren i Moskva.

Kotova deltok også i VM i Osaka 2007, der 6,90 holdt til bronse etter lagvenninnene Lebedeva og Ljudmila Koltjanova. Hun deltok også i OL 2008, men ble overraskende utslått i kvalifiseringen.

## Referanser


## Eksterne lenker
* 
* Friidrettsstatistik
Miłoszów

**Miłoszów** (mi'łoszuf, tysk: *Hartmannsdorf*) er en landsby i det administrative distriktet i Gmina Leśna, i Lubań fylke i det Nederschlesiske voivodskap i det sørvestlige Polen, i nærheten av grensen til Tsjekkia. Før 1945 var byen en del av Tyskland.

Landsbyen befinner seg omtrent 3 km sørvest for Leśna, 13 km sør for Lubań og 126 km vest for den regionale hovedstaden Wrocław.

Landsbyen har en befolkning på 692 innbyggere (2021).

## Referanser


## Eksterne lenker
*
SpareBank 1 Hallingdal Valdres

**SpareBank 1 Hallingdal Valdres** er resultat av en fusjon mellom Aal Sparebank (Hallingbanken) og Hemsedal Sparebank i 1999. Banken er en del av SpareBank 1 Alliansen og har filialer på Ål, Gol, Geilo og Hemsedal i Hallingdal samt på Fagernes i Valdres. I 2012 fusjonerte SpareBank 1 Hallingdal Valdres med Øystre Slidre Sparebank og fikk dermed utvidet kontornettet med ytterligere to avdelinger, Heggenes og Beitostølen. SpareBank 1 Hallingdal Valdres som konsern besår av bank i tillegg til to datterselskaper, Regnskapshuset Valhall AS og Eiendomsmegleren 1 Fjellmegleren AS. Totalt består konsernet av over 180 ansatte og administrerende banksjef er Knut Oscar Fleten. Fleten har jobbet i banken siden 1998. 
Historien strekker seg tilbake til 1870 da banken på Ål åpnet. I 1907 ble Hemsedal Sparebank opprettet etter at hemsedølene skilte ut sin andel av banken de hadde sammen med Gol. 

I forbindelse med fusjonen i 2012 ble det opprettet to sparebankstiftelser, Sparebankstiftelsen Hallingdal og Sparebankstiftelsen Øystre Slidre. Bankenes opparbeidede egenkapital ble overført til stiftelsene, som skal sørge for at kapitalen kommer lokalsamfunnene tilgode i «all fremtid».
Northern blot

## Northern blot

**Northern blot** er en molekylærbiologisk metode som brukes for å undersøke mengden av et bestemt mRNA molekyl. Denne prosessen som består i at en RNA-prøve separeres på en agarose-gelé og hybridiseres til en merket RNA-sekvens som er komplementær til strengen som skal måles. Merkingen gjøres ved å binde strengen til radioaktive markører. Komplementære RNA-strenger binder seg til hverandre, og konsentrasjonen av den merkede komplementærstrengen følger derfor konsentrasjonen av den strengen som måles. Northern blotting forutsetter bruk av radioaktive stoffer og kan gi lavere datakvalitet enn mer moderne metoder (fordi målingen gjøres ved å analysere bilder av geleen), men brukes fortsatt.
Stephen Ireland

**Stephen James Ireland** (født 22. august 1986 i Cobh i County Cork i Irland) er en irsk tidligere fotballspiller.

Han har også kamper for det irske landslaget, men har valgt å ikke spille for landslaget igjen, etter kontroversielle episoder da han var på landslaget.
Han var Citys beste spiller 2008/2009. 18. august 2010 skrev han under for Aston Villa, hvor James Milner gikk motsatt vei som en del av overgangen.

## Eksterne lenker
*
Vannmann

***Vannmann*** er det 16. studioalbumet til Wenche Myhre som ble gitt ut i 1997. Albumet var en gave fra plateselskapet som ble gitt ut på 50-årsdagen hennes.

## Sporliste

# «Grefsenveien» (Finn Evensen og Ole Evenrud) - 3.13 (gitt ut på singel samme år)
# «Midtsommersvermeri» (Nora Skaug) - 3.41 Wenche Myhre og Bjelleklang, også singel
# «Gi meg vinger i natt» (Knut Olaf Jeppestøl og Stein Berge Svendsen) - 3.12
# «Da er livet godt å leve» (Rolf Løvland og Nora Skaug) - 3.18
# «I natt» (Finn Evensen og David Eriksen) - 3.55
# «Det er du» (Stein Berge Svendsen) - 3.39
# «Gammelt julekort» (Per Lillo-Stenberg og Lars Lillo-Stenberg) - 3.18
# «Livets glade jenter» (Reidar Brendeland) - 3.18
# «Vakkert som en rose» (Finn Evensen, Lage Fosheim, Eivind Rølles og Lars Kilevold) - 3.19
# «Over havet» (Nora Skaug) - 3.43
# «Bli venner igjen» (Håvard Rem og Amund Enger) - 3.56
# «Den lille piken med det store hjertet» (Amund Enger) - 3.17
Rødskrubb

**Rødskrubb** *(Leccinum versipelle)* er en rørsopp i slekten *[[Leccinum]]*. Rødskrubb vokser alltid sammen med bjørk, og er spesielt utbredt i fjellbjørkeskog. Den vokser over hele Norge.

## Kjennetegn
Rødskrubb er en rørsopp, og har dermed et tykt svampaktig rørlag på undersiden av hatten. Selve hatten er gjerne 5-20 cm bred og konveks. Hatthuden henger noe utover hattkanten. Rørlaget er hvitt, også under trykk. 

Stilken er 8-20 centimeter høy og 1,5-5 cm tykk. Den er som oftest tynn og svakt konisk slik at den er tykkere i bunn. Stilken har ingen krager eller slirer, men er skjellet med svarte skjell. Kjøttet til fruktlegemet er hvitt, men skifter farge til grålilla, så gråblå og så svartlig. Ved steking eller koking blir kjøttet helt svart. Rødskrubben har ingen markant lukt.

Rødskrubben kan forveksles med ospeskrubben, men det mørke skjellet til rødskrubben skiller den fra ospeskrubbens rødlige skjeller. I tillegg vil ospeskrubben skifte farge på rørlaget ved trykk, mens rødskrubben ikke gjør det. Begge krever uansett sterkt varmebehandling før de kan spises. 

## Utbredelse
Rødskrubb finnes særlig i Norge, Sverige, Danmark og Storbritannia, både i lavlandet og i fjellet. I Norge er rødskrubben jevnt fordelt over hele landet, med bare enkelte områder nord i Hedmark og sør i Nordland og Finnmark som tynt representerte. Sesongen varer normalt fra august til oktober.

## Voksemåte
Danner sopprot, Mykorrhiza med vanlig bjørk og fjellbjørk. Vokser både enkeltvis og i klynger.

## Anvendelse
Rødskrubb er mildt giftig i rå form. Den inneholder et stoff som i større kvanta vil gi kvalme og oppkast dersom soppen ikke varmebehandles skikkelig. Steking eller koking i 15–20 minutter er nødvendig. Soppbitene blir svarte ved oppvarming. Rødskrubb er god på smak og har tradisjonelt vært en vanlig matsopp, men noen mennesker reagerer også på varmebehandlet rødskrubb, og i enkelte nyere soppbøker er den derfor oppført som giftig.

## Måling av radioaktivitet
Rødskrubb står på listen over de artene som undersøkes to ganger per sesong, i prosjektet «Overvåking av radiocesium i sopp». Prosjektet er et samarbeid mellom Statens strålevern og Norges sopp- og nyttevekstforbund (tidligere Nyttevekstforeningen). Prosjektet ble igangsatt i 1988, to år etter Tsjernobyl-ulykken. Listen over arter som undersøkes, inneholder både gode matsopper og giftsopper.

## Referanser


## Litteratur
*Egeland, Inger Lagset og Myhr, Steinar: Sikre sopper, femte reviderte utgave, Gyldendals forlag 2009, ISBN 978-82-05-38793-5
*Lohmayer, Till R og Künkele, Ute: Sopp, oversatt av Høydalnes, Ann, norsk fagkonsulent Egeland, Inger Lagset,Spektrum forlag 2007 ISBN 978-82-7822-382-6

## Eksterne lenker
* 
*
Næringsklynge

En **næringsklynge** er en geografisk ansamling av bedrifter innen samme næring som kan realisere stordriftsfordeler gjennom positive eksternaliteter. Samlet og individuell produktivitet kan dermed økes ved at bedrifter i klyngen bidrar til kostnadsbesparelser eller foretar investeringer som kommer andre i næringsklyngen til gode. Begrepet ble popularisert av Michael Porter i boken *The Competitive Advantage of Nations* fra 1990.

## Næringsklynger i Norge
To nasjonale klyngestudier ble gjennomført i Norge i løpet 1990-tallet. *Et Konkurransedyktig Norge* ble publisert i 1992 ved SNF/NHH og *Et Verdiskapende Norge* i 2001 ved Handelshøyskolen BI. Et hovedtrekk ved disse studiene var at den norske næringsstrukturen var stabil over tid. I begge studier oppfylte tre næringer kravene om komplett næringsklynge; olje- og gassnæringen, maritim næring og sjømatnæring.

I dag er den marine klyngen (næringsklyngen for sjømatnæringen) lokalisert på Marineholmen i Bergen. Her ledende representater innen utdanning, forskning og næring samlokalisert.

## Referanser
La meg være ung – Komplett 1960–1965

***La meg være ung – Komplett 1960–1965*** er det 1. samlealbumet til Wenche Myhre og ble gitt ut i 1993.

## Sporliste

# «Åh, det er søndag» – 2.35
# «Si meg hvorfor» – 2.03
# «Alltid bare vente» – 2.40
# «Kom hjem, kjære far» – 2.49
# «Du forstår ingenting» – 1.57
# «Nei, Tony» – 2.19
# «Det du ikke får» – 2.38
# «Normann» – 2.06
# «Tenk så deilig det skal bli» – 2.25
# «Da blir postadressa mi Hollywood» – 2.08
# «Katta vår» – 2.24
# «Når du er 18 år» – 2.26
# «Ei snerten snelle» – 2.24
# «Bli med ut og fisk» – 2.15
# «Gi meg en cowboy til mann» – 2.29
# «Mitsou» – 2.46
# «Kom ned på jorden igjen» – 1.50
# «Det kan dom inte fôrklara» – 2.49
# «Om, om, om!» – 2.28
# «Jåmpa joik» – 3.04
# «Jeg går på skole» – 2.02
# «En god gammel firkant vals» – 2.55
# «La meg være ung» – 2.14
# «Kan jeg tro ditt løfte» – 1.48
# «Alle Mädchen träumen» – 2.13
# «Wenn du geh'n willst» – 2.22
# «Jeg vet hva jeg vil» – 2.17
# «Kanskje det er deg» – 2.20
# «Hey, kennt ihr schon meinen Peter» – 2.11
# «Jeg marsjerer ved din side» – 2.11
# «The Crazy Boys» – 2.01
# «Jeg kan klare meg selv uten deg» – 2.12

## Referanser
Playlife

**Playlife** er et selskap basert i Treviso, Italia. Selskapet eies av kleskonsernet Benetton Group, og er merkenavnet dette selskapet bruker til sine sportsrelaterte produkter.

Playlife ble brukt som navn på motorene til Formel 1-teamet Benettons biler fra 1998 til 2000. Playlife-motorene var ommerkede Renault-motorer som var blitt innkjøpt av Mecachrome i 1998 og Supertec i 1999 og 2000. Andre F1-team, som Williams, Arrows og BAR brukte de samme motorene, men beholdt Mecachrome/Supertec-navnet. Benetton beste resultater med Playlife-motorer var tre andreplasser i 1998, og en andre og to tredjeplasser i 2000-sesongen.
Eriococcidae

* 

**Filtskjoldlus** (**Eriococcidae**) er en familie av plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.

## Utseende
Hunnene er flate, ovale insekter, antenner og bein finnes, men er ikke synlige ovenfra. Under det hvite vokslaget er de ofte rosa til røde, eller grønnlige. Langs sidene har de ofte ullaktige vokstråder.
Hunner og eggsamlinger er dekket av en tett, filtlignende vev av fine vokstråder. Disse danner gjerne en ca. 3&nbsp;mm stor eggsekk. I denne gruppen er nymfene og de voksne hunnene forholdsvis like hverandre.

## Levevis
Artene lever på ulike treaktige og urteaktige planter. De kan ta i bruk alle deler av plantene bortsett fra de fineste røttene. Noen lever i galler.
De to artene som forekommer i Norge finnes på greiner av henholdsvis alm og ask.

## Skadedyr
Enkelter Eriococcidae er regnet som skadedyr, men familien er av langt mindre økonomisk betydning enn noen av de andre skjoldlus-familiene.

## Utbredelse
De er utbredt i alle verdensdeler bortsett fra Antarktis.

## Systematisk inndeling / europeiske slekter
Eriococcidae utgjør sannsynligvis ikke en monofyletisk gruppe, men omfatter grupper som er forholdsvis fjernt beslektet med, men ligner hverandre.

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Filtskjoldlus, Eriococcidae
***** slekten *[[Acanthococcus]]* Targioni Tazzetti, 1868 – 68 arter i Europa
***** slekten *[[Apiomorpha]]* – 42 arter i verden, ikke i Europa
***** slekten *[[Eriococcus]]* Targioni Tazzetti, 1868 – ca. 350 arter, men bare to i Europa
***** slekten *[[Gossyparia]]* Signoret, 1875 – én art i Europa, også i Norge:
****** almeskjoldlus, *[[Gossyparia spuria]]* (Modeer, 1778)
***** slekten *[[Greenisca]]* Targioni Tazzetti, 1868 – 8 arter i Europa
***** slekten *[[Gregoporia]]* Targioni Tazzetti, 1868 – 2 arter i Europa
***** slekten *[[Kuwanina]]* Cockerell, 1903 – 3 arter i Europa
***** slekten *[[Noteococcus]]* Hoy, 1962 – én art i Europa
***** slekten *[[Ovaticoccus]]* Kloet, 1944 – 10 arter, 2 i Europa
***** slekten *[[Pseudochermes]]* Nitsche, 1895 – én art, finnes i Norge:
****** askebarkskjoldlus, *[[Pseudochermes fraxini]]* (Kaltenbach, 1860)

## Kilder
* Fjelddalen, J. (1996) Skjoldlus (Coccinea, Hom.) i Norge. Insekt-Nytt 21 (3): 4-25. http://www.entomologi.no/journals/insektnytt/1996/IN_21_03_1996.pdf
* Eriococcidae på ScaleWeb
* Liste over alle beskrevne arter
* Fauna Europaea, utbredelsesdatabase over europeiske dyr 
* Bildegalleri over nordamerikanske arter
## Eksterne lenker
*
That Lucky Old Sun

**«That Lucky Old Sun»** er en populær amerikansk sang fra 1949 med melodi av Beasley Smith og tekst av Haven Gillespie.

I likhet med «Ol' Man River» markerer teksten kontrasten mellom slitet og den intense motgangen i sangerens liv med den naturlige verdens glemsomhet.

Den største slagerversjonen av sangen var med Frankie Laine. Denne innspillingen ble utgitt på singlen Mercury 5316.

Innspillingen med Vaughn Monroe and His Orchestra Vocal: Vaughn Monroe and The Moon Men ble utgitt på 78-platen RCA Victor 20-3531 og på singlen RCA Victor 47-3018 (i USA) og på 78-platen His Master's Voice GB&nbsp;9826. I Norge ble den utgitt på 78-platen His Master's Voice A.L.&nbsp;3042.

Innspillingen med Louis Armstrong ble utgitt på singlen Decca 24712.

Frank Sinatras konkurrerende versjon ble utgitt på 78-platen Columbia 3868.

«That Lucky Old Sun» ble oversatt til russisk og ble presentert overfor det sovjetiske publikumet som en beskrivelse av hvordan en mann fra Vesten slet under motgangen som kapitalismen skapte. Den ble spilt inn på plate av sangeren Mark Bernes tidlig i 1960-årene.

En versjon med Ray Charles fantes på hans album *Ingredients in a Recipe for Soul* fra 1963. (Denne innspillingen er dessuten med som bonusspor på CD-gjenutgivelsene av Charles' banebrytende album *Modern Sounds in Country and Western Music* fram til 1988).

Jerry Lee Lewis spilte inn en uutgitt soloversjon i Sun Studios i 1956 eller 1957 (En innspilt versjon finnes på albumet *Great Balls of Fire*, soundtracket til *[[Great Balls of Fire (film)|filmen med samme navn]]*, hvor Dennis Quaid spilte rollen som Jerry Lee Lewis).

Willie Nelson spilte inn en versjon på albumet *The Sound in Your Mind*, som også ble utgitt som ekstra spor på det gjenutgitte *Stardust: 30th Anniversary Legacy Edition*.

Jerry Garcia Band spilte inn en versjon, som ble utgitt på Jerry Garcia Bands livealbum i 1991.

Johnny Cashs coverversjon ble utgitt på albumet *American III: Solitary Man* i 2000.

Brian Wilson hadde premiere på en sangsyklus inspirert av sangen med tittelen «That Lucky Old Sun (A Narrative)» på Royal Festival Hall, London, England, 10. september 2007.

En duett med Kenny Chesney og Willie Nelson er med på Chesneys album *Lucky Old Sun* fra 2008.

## Norsk versjon
J. Hemming har skrevet en norsk tekst. Den norske tittelen er «Gamle lykk'lige sol».

### Innspilling
*Jens Book-Jenssen med orkester (Arrangør og dirigent: Egil Monn-Iversen). Utgitt på 78-platen Musica A&nbsp;8954 i 1950.

## Listeplasseringer

## Referanser
Ijo älv

**Ijo älv** (finsk: *Iijoki*) er en elv i det finske landskapet Norra Österbotten. Elven begynner ved innsjøen Iijärvi (254 meter over havet) i Kuusamo kommune og renner gjennom kommunene Taivalkoski, Pudasjärvi og Uleåborg før den renner ut i Bottenviken ved Ijo. Ijo älv er 370 km lang og nedbørfeltet er på  km².

Langs Ijo älv ligger fem vannkraftverk.

## Eksterne lenker
* ''Uppslagsverket Finland'', Ijo älv
* ''Arbets- och näringsministeriet, Skärgårdsdelegationen'': Finland. Öarnas och sjöarnas land, 2009
Multipleks forsøk

**Multipleks forsøk** er en prosedyre som utføres i laboratoriet, hvor man måler mange analytter samtidig i et og samme forsøk. Dette skiller seg fra prosedyrer hvor man kun måler en eller bare noen få analytter på en gang.
Det allierte kontrollrådet

**Det allierte kontrollrådet** (på engelsk *The Allied Control Council* eller *Allied Control Authority*, kjent på tysk som *Allierter Kontrollrat*) var det sentrale organ i den allierte okkupasjonen av Tyskland etter andre verdenskrig. Det besto av medlemmer fra USA, Storbritannia, Sovjetunionen og Frankrike. Rådet sammentrådte første gang 30. juli 1945, og opphørte i realiteten å eksistere i 1948, da Sovjetunionen forlot rådet.

## Historie
De allierte overtok all offentlig myndighet i Tyskland ved Berlin-erklæringen i juni 1945. Kontrollrådet sammentrådte første gang 30. juni 1945. Medlemmene var USA, Storbritannia, Sovjetunionen og Frankrike. Medlemslandene var representert ved deres øverstkommanderende i det okkuperte Tyskland. Organisasjonens hovedkvarter lå i Berlin-Schöneberg.

Rådets beslutninger skulle være enstemmige. Dette førte til at rådet ble lammet i saker med motsetninger mellom vestmaktene og Sovjetunionen. Der det ikke ble oppnådd enighet anså den enkelte okkupasjonsmakt seg for å stå fritt innenfor sin sone. Sovjetunionen forlot møtet i kontrollrådet 20. mars 1948 i protest mot at Londonkonferansen (23. februar&ndash;6. mars 1948) hadde besluttet å etablere en vesttysk forbundsstat. Kontrollrådet ble etter dette aldri sammenkalt, men ble ikke formelt oppløst før i 1990.

## Se også
* Kontrollratsgesetz Nr. 46
* Det allierte kontrollrådets lov nr. 10

## Referanser


## Eksterne lenker
*
Sør-Afrika under Sommer-OL 1936

**Sør-Afrika under Sommer-OL 1936**. 25 sportsutøvere fra Sør-Afrika deltok under Sommer-OL 1936 i Berlin. De kom på delt 25.-plass med en sølvmedalje.
  
## Medaljer

## Medaljevinnerne

## Referanser
Romania under Sommer-OL 1936

**Romania under Sommer-OL 1936**. Femtitre sportsutøvere fra Romania deltok i åtte sporter under Sommer-OL 1936 i Berlin. De deltok i friidrett, boksing, hestesport, fekting, turn, håndball, skyting og bryting. Romania kom på delt 25.-plass med en sølvmedalje. 
  
## Medaljer

## Medaljevinnerne
Grønberget (Svalbard)

**Grønberget** er et fjell på den nordlige delen av Nordenskiöld Land på Spitsbergen, Svalbard. Grønberget ligger mellom Pilarberget og Grumantbyen.

## Eksterne lenker
*
Grønberget

**Grønberget** kan vise til:

* Grønberget (Jan Mayen) – et fjell på Jan Mayen
* Grønberget (Svalbard) – et fjell på Spitsbergen, Svalbard
Frogner skole (Sørum)

**Frogner skole** er en barne- og ungdomsskole i Lillestrøm kommune i Akershus. Skolen ligger i tettstedet Frogner ved elva Leira og rett i nærheten av Frogner stasjon.

Det gamle skolebygget fra 1900-tallet brukes som spesialrom for skolen og av kulturskolen i Lillestrøm kommune.
Latvia under Sommer-OL 1936

**Latvia under Sommer-OL 1936**. 24 sportsutøvere fra Latvia deltok i fem sporter under Sommer-OL 1936 i Berlin. De deltok i friiidrett, bryting, fekting og skyting. Det var fjerde gang Latvia deltok i et sommer-OL, de kom på 24.-plass med en sølv- og en bronsemedalje. 
  
## Medaljer

## Medaljevinnerne

## Eksterne lenker
* Resultater og profilside  på sports-reference.com
Bjørn Engø

**Bjørn Engø** (født 19. september 1920 i Oslo, død 2. februar 1981) var en norsk interiørarkitekt, formgiver og emaljekunstner. Han var utdannet ved Statens håndverks- og kunstindustriskole i Oslo.

Bjørn Engø formgav på 1950-tallet modellene for elokseringsvirksomheten Emalox på Ryen i Oslo. Det var blant annet skåler, fat, lysestaker og vaser, alt i aluminium som ble «emaloxert» i mange forskjellige sterke farger.

I sitt eget verksted arbeidet han med emalje på kobber, det var ofte solide fat med dekor i flere farger. Han arbeidet også med store utsmykkingsoppdrag i metall og emalje.

## Referanser


## Kilder
* Bonytt nr 2/1957
* Bonytt nr 4/1965

## Eksterne lenker
* Wenche Anette Johannessen: Bjørn Engø 
* Jan-Lauritz Opstad: Bjørn Engø 
* Se arbeider av Bjørn Engø i DigitaltMuseum
Blaker skole

**Blaker skole** (tidligere **Fjuk skole**) er en barneskole i Lillestrøm kommune i Akershus. Skolens nærmeste nabo er Skåningsrud skole og ressurssenter.
Mikromatrise

**Mikromatrise** (engelsk *micro array*) er en medisinsk metode for å undersøke biologisk materiale.

Man bruker en plate med et kjent mønster kodet som en stor todimensjonal rutenett eller gitter (*mikromatrisen*). Det biologiske materialet (oftest en vevsprøve) plasseres på platen og man måler hvor mye av vevsprøven som binder seg til mønsteret.

I en DNA-mikromatrise  koder man gjerne tusenvis av kjente gener i dette mønsteret, for eksempel kjente kreftgener.  I en og samme test får man dermed undersøkt prøven for alle disse kreftmønstrene.

Metoden ble allment kjent i 1983 da taiwaneseren Tse Wen Chang (født 1947) publiserte en artikkel der mikromatrisen brukes for å undersøke antistoffer.  I Norge har blant andre Anne-Lise Børresen-Dale (født 1946) brukt mikromatrisene i sin forskning på brystkreft.

Forskjellige typer mikromatriser inkluderer:
*DNA mikromatrise
*Proteinmatriser
*Vevsmatriser
*Cellematriser
*Antistoffmatriser
*Karbohydratmatriser (Glykomatriser)
## Referanser
Axel Cadier

**Axel Cadier** (født 13. september 1906 i Varberg, død 29. oktober 1974 i Göteborg) var en svensk bryter som deltok i de olympiske leker 1932 i Los Angeles og 1936 i Berlin. 

Cadier ble olympisk mester i bryting under Sommer-OL 1936 i Berlin. Han vant vektklassen lett tungvekt i gresk-romersk stil. Fire år tidligere, under Sommer-OL 1932 i Los Angeles kom han på tredjeplass i gresk-romersk stil mellomvekt bak finske Väinö Kokkinen og Jean Földeák fra Tyskland.

## OL-medaljer
* 1936  Berlin -  **Gull** i bryting, gresk-romersk stil lett tungvekt
* 1932  Los Angeles -  Bronse i bryting, gresk romersk stil, mellomvekt

## Eksterne lenker
*
Edvīns Bietags

**Edvīns Bietags** (1908–1983) var en latvisk bryter som deltok i de olympiske leker 1936 i Berlin. 

Bietags vant en olympisk sølvmedalje i bryting under Sommer-OL 1936 i Berlin. Han kom på andreplass i vektklassen lett tungvekt i gresk-romersk stil bak Axel Cadier fra Sverige. 

## OL-medaljer
* 1936  Berlin -  Sølv i bryting, gresk-romersk stil, lett tungvekt

## Eksterne lenker
*
Piratenpartei Deutschland

**Piratenpartei Deutschland** (forkortet PIRATEN) er et tysk politisk parti grunnlagt etter modell av Piratpartiet i Sverige, med fokus på informasjonssamfunnet. Det er medlem av Pirate Parties International. Ved delstatsvalget i Berlin 2011 klarte partiet (Piratenpartei Berlin) for første gang å få mandater i et delstatsparlament.

## Partiets ledere
* September 2006–mai 2007: Christof Leng
* Mai 2007–mai 2008: Jens Seipenbusch
* Mai 2008–juli 2009: Dirk Hillbrecht
* Juli 2009–mai 2011: Jens Seipenbusch
* Mai 2011–april 2012: Sebastian Nerz
* April 2012–2013: Bernd Schlömer
* 2013–2014: Thorsten Wirth
* 2014–2016: Stefan Körner
* 2016–2017: Patrick Schiffer
* 2017–2018: Carsten Sawosch
* 2018–2022: Sebastian Alscher
* 2022–2023: Anne Herpertz
* 2023–2024: Lukas Küffner
* 2024–2025: Borys Sobieski
* 2025–: Lilia Kayra Kuyumcu

## Valgresultater
* Regionale valg 2008
** Hessen: 0,3 %
** Hamburg: 0,2 %
* Regionale valg 2009
** Hessen: 0,5 %
** Sachsen: 1,9 %
** Schleswig-Holstein: 1,8 %
* Europaparlamentvalget 2009
** 0,9 % i Tyskland
* Kommunale valg 2009
** Münster: 1,55 % (1 sete)
** Aachen: 1,75 % (1 sete)
* Forbundsdagsvalget i Tyskland 2009: 2,0 %
* Regionale valg 2011
** Baden-Württemberg 2,1 %
** Bremen 1,9 %
** Hamburg 1,9 %
** Mecklenburg-Vorpommern 1,9 %
** Rheinland-Pfalz 1,6 %
** Sachsen-Anhalt 1,4 %
** Berlin 8,9 % (15 seter)
* Regionale valg 2012
** Saarland 7,4 % (4 seter)
** Schleswig-Holstein 8,2 % (6 seter)
** Nordrhein-Westfalen 7,8 % (20 seter)

## Se også
* Tysklands politiske system

## Referanser




## Eksterne lenker
* 
*
Haugtun skole

**Haugtun skole** er en tidligere barneskole i Lillestrøm kommune i Akershus. Skolen lå i nærheten av tettstedet Blaker.
Åshild Vang

**Åshild Segtnan Vang** (født 23. september 1951 i Verdal) er en norsk forretningskvinne og politiker (H).

Hun er utdannet sykepleier, og praktiserte dette yrket mellom 1974 og 1990. I 1990 ble hun kontorsjef ved T.N. Vangs Mek. Verksted på Inderøy, som bygger spesialhengere og karosseri for transport-, bygg- og anleggsbransjen. Hennes ektemann Nils Vang var daglig leder. Deres barn har senere overtatt ledelsen av virksomheten.

Vang var varaordfører i Inderøy kommune 1995–2003 og leder i Nord-Trøndelag Høyre 2000–2004. Noen andre verv har vært styreleder i lokalavisen *[[Inderøyningen]]*, styreleder i Inderøy næringsforening og  Inderøy museums- og historielag.

Hun vokste opp på Søraker (Søråkran) på Vinne i Verdal. Faren Kåre Segtnan var gårdbruker og medlem av kommunestyret for Senterpartiet. Broren Vidar Segtnan har vært næringslivsleder.

## Referanser
Jens Seipenbusch

**Jens Seipenbusch** (6. august 1968 i Wuppertal) er en tysk fysiker, politiker og var formann i Piratenpartei Deutschland.

Seipenbusch studerte fysikk ved Westfälische Wilhelms-Universität i Münster.

## Referanser
Arthur Schwab

**Arthur Tell Schwab** (født 4. september 1896 i Bortewitz, død 27. februar 1945 i Siglingen) var en sveitsisk friidrettsutøver som deltok i de olympiske leker 1932 i Los Angeles og 1936 i Berlin. 

Schwab vant en olympisk sølvmedalje i friidrett under Sommer-OL 1936 i Berlin. Han kom på andreplass på 50 kilometer kappgang bak britiske Harold Whitlock. 

Han sønn, Erich Schwab, har vunnet to olympiske medaljer i kappgang, sølv på 10 km under Sommer-OL 1952 i Helsingfors og bronse på samme distanse under Sommer-OL 1948 i London   
## OL-medaljer
* 1936  Berlin -  Sølv i friidrett, 50 km kappgang

## Referanser


## Eksterne lenker
*
Sørumsand skole

**Sørumsand skole** er en barneskole i Lillestrøm kommune i Akershus. Skolen ligger i tettstedet Sørumsand. Skolen ble bygget i 1909 og er ombygget flere ganger. I løpet av to byggetrinn i 1959 og 1970 ble skolen utvidet med sal for kroppsøving og flere klasserom. Senere byggetrinn i 1995 og 1998 har utvidet og oppgradert skolen med blant annet mediatek og musikkrom. 2006 fikk skolen en ny del som i tillegg til klasserom, også er bruksrom for SFO.

## Rektorer
* Asgjerd Alstein Halseth (2008−2010, til Bakås skole)
* Torunn Marigård (2010−2019)
* Wenche Ovlien Engen (2019-)
Støtkoking

**Støtkoking** er et fenomen som oppstår ved oppvarming av væsker til koking i smale oppvarmingsredskaper, eksempelvis reagensrør. Dersom varmepåvirkningen er sterkest nær bunnen, kan væsken som befinner seg over, sprute ut når det dannes damp som krever større volum.

Fenomenet ble ofte framvist som del av naturfagundervisningen, for å advare mot uforsiktighet. Dersom der legges en liten gjenstand (glassbit, småstein eller lignende), vil støtkoking dempes, eller ikke forekomme.
Dave Albritton

**David Donald Albritton** (født 13. april 1913 i Danville i Alabama, død 14. mai 1994) var en amerikansk friidrettsutøver som deltok i de olympiske leker 1936 i Berlin.

Albritton vant en olympisk sølvmedalje i friidrett under Sommer-OL 1936 i Berlin. Han kom på andreplass i høydehopp med et hopp på 2,00 meter bak sin landsmann Cornelius Johnson som vant med 2,03 som var ny olympisk rekord.

Både Albritton og Cornelius Johnson hoppet 2,07 meter i New York 12. juli 1936 hvilket var verdensrekord.
 
## OL-medaljer
* 1936  Berlin -  Sølv i friidrett, høydehopp  USA

## Eksterne lenker
*
Sørum skole

**Sørum skole** er en barneskole i Lillestrøm kommune i Akershus. Skolen ligger like utenfor tettstedet Lørenfallet og ikke langt fra Sørum kirke.
Adalberts Bubenko

**Adalberts Bubenko** (født 16. januar 1910, død 7. juli 1983) var en latvisk friidrettsutøver som deltok i de olympiske leker 1936 i Berlin. 

Bubenko vant en olympisk bronsemedalje i friidrett under Sommer-OL 1936 i Berlin. Han kom på tredjeplass på 50 kilometer kappgang bak britiske Harold Whitlock og Arthur Schwab fra Sveits. 

## OL-medaljer
* 1936  Berlin -  Bronse i friidrett, 50 km kappgang

## Eksterne lenker
*
Delos Thurber

**Delos Packard Thurber** (født 23. november 1916, død 12. mai 1987) var en amerikansk friidrettsutøver som deltok i de olympiske leker 1936 i Berlin. 

Thurber vant en olympisk bronsemedalje i friidrett under Sommer-OL 1936 i Berlin. Han kom på tredjeplass i høydehopp med et hopp på 2,00 meter bak sine landsmenn og verdensrekordinnehavere Cornelius Johnson og David Albritton. 

## OL-medaljer
* 1936  Berlin -  Bronse i friidrett, høydehopp  USA

## Eksterne lenker
*
Harriet Bland

**Harriet Claiborne Bland** (født 13. februar 1915, død 6. november 1991) var en amerikansk friidrettsutøver som deltok i de olympiske leker 1936 i Berlin.

Bland ble olympisk mester i friidrett under Sommer-OL 1936 i Berlin. Hun vant 4 x 100 meter stafett sammen med Annette Rogers, Betty Robinson og Helen Stephens. De vant finalen med tiden 46,9 sju tideler foran Storbritannia. 

## OL-medaljer
* 1936  Berlin -  **Gull** i friidrett, 4 x 100 meter stafett damer  USA

## Eksterne lenker
*
Deepsea Delta

**Deepsea Delta** er en halvt nedsenkbar plattform. Plattformen ble bygd av det finske verfet Rauma Repola i 1981, og ble ombygd i 1996. Eier av plattformen var Odfjell Drilling, med hovedkontor i Bergen, men ble i 2009 overtatt av Songa.

Den endret i 2009 navn til Songa Delta.

## Eksterne lenker
* Deepsea Delta
Lucy Kabuu Wangui

**Lucy Kabuu Wangui** (født 24. mars 1984 i Nyeri) er en kenyansk friidrettsutøver som konkurrerer i mellom- og langdistanseløp.

Wangui deltok ved Sommer-OL 2004 på 10&nbsp;000 meter der hun endte på niendeplass. Under World Athletics Final 2005 kom hun på 10.-plass på 5&nbsp;000 meter. Ved Samveldelekene 2006 vant hun gull på 10 000 meter og endte på tredjeplass på 5&nbsp;000 meter.

Under Afrikamesterskapet kom hun på fjerdeplass på 10&nbsp;000 meter. Hun deltok også ved Sommer-OL 2008, der hun endte på sjuendeplass.

## Personlige rekorder
* 5&nbsp;000 meter – 14.33,49
* 10&nbsp;000 meter – 30.39,96

## Referanser


## Eksterne lenker
*
Bingsfoss ungdomsskole

**Bingsfoss ungdomsskole** er en ungdomsskole i Sørumsand i Lillestrøm kommune i Akershus. Skolen ligger like ved Glomma og med Sørumsand stasjon rett i nærheten.

## Eksterne lenker
*
Melvold ungdomsskole

**Melvold ungdomsskole** var en ungdomsskole i Sørum kommune i Akershus. Skolen lå i tettstedet Frogner like ved der nye Frogner skole nå ligger. Ungdomskolen ble lagt ned til skoleåret 2016/2017, og elevene ble flyttet over til den nye Frogner skole, som er bygd rett ved og ble åpnet i 2016.

## Referanser
Sefströmbreen

**Sefströmbreen** er en isbre i grenseområdet mellom Oscar II Land og James I Land, Spitsbergen, Svalbard og ligger i indre del av Ekmanfjorden, som er en sidefjord til Isfjorden. Den er 15 km lang og 3 km bred. Halve breen ligger i sørøst innenfor Nordre Isfjorden nasjonalpark.

I 1896 gjorde Sefströmbreen et dramatisk fremstøt, et surge, Hele brefronten rykket fram og tok med seg deler av fjordbunnen i Ekmanfjorden, hvor bunnmaterialet ble skjøvet fremover og deponert opp over Coraholmen og Flintholmen. Landskapet på de to øyene har i dag tallrike små hauger med fordypninger og små vann innimellom. 

Sefströmbreen har sitt navn etter den svenske geologen Nils Gabriel Sefström (1787 – 1845).

## Referanser
Helje

**Helje** er et norsk navn som var vanlig på 1800-tallet. Det stammer fra navnet *Helge* eller *Helga* og betyr «hellig».
*Helje* er både et jente- og guttenavn.

## Etymologi
Mannsnavnet *Helje* er en norsk dialektform av *[[Helge]]*, en gammelsvensk form av det norrøne navnet *Helgi*, som igjen har opprinnelse i urnordiske **Hailaga*, som betyr «hellig».

Kvinnenavnet *Helje* er en norsk, svensk og finsk variant av *Helja*, et gammelsvensk kjælenavn for navn som begynte på *Hel-*, som *[[Helga (navn)|Helga]]* og *[[Helena (navn)|Helena]]*. *Helga* har opprinnelse som en feminin variant av *Helge*, mens *Helena* er en latinsk form av det greske navnet ‘Ελενη (*Helene*), som betyr «fakkel».

## Utbredelse
Mannsnavnet *Helje* var mest brukt i Buskerud, mens kvinnenavnet *Helje* var mest brukt i Aust-Agder. 

Navnet er i dag svært sjeldent.

|}

|}

## Kjente personer med navnet
Personene i listen er ordnet kronologisk etter fødselsår.
### Kvinner
* Helje Nurga (født 1960), estisk næringslivsleder
* Helje Kaskel (født 1962), estisk skuespiller
* Helje Kringlebotn Sødal (født 1962), norsk religionsforsker
* Helje Solberg (født 1967), norsk journalist og redaktør
* Helje Beisland (født 1971), norsk næringslivsleder
* Helje Kõuts (født 1973), estisk næringslivsleder
### Menn
* Helje Bagge (død 1542), norsk fut og drapsmann
* Helje Hamre (født 1975), norsk motedesigner

## Referanser


## Eksterne lenker
*
Vesterskaun skole

**Vesterskaun skole** er en barneskole i Lillestrøm kommune i Akershus. Skolen ligger i tettstedet Lundermoen. Den ble nesten lagt ned i 2007, men med initiativ fra elever og foreldre ble dette forhindret.
Gujiao

**Gujiao** (kinesisk: 古交; pinyin: *Gǔjiāo*) er et byfylke i provinsen Shanxi i Folkerepublikken Kina. Det er del av byprefekturet Taiyuan.

Folketallet var på  innbyggere i 1999.

Gujiao er kjent for sine kullgruver. I februar 2009 fant det sted en alvorlig arbeidsulykke der, med et høyt antall omkomne.

## Referanser


## Eksterne lenker
* Lokalregjeringens hjemmesider 
* Om Gujiao på Taiyuans hjemmesider
Helen Stephens

**Helen Herring Stephens** (født 3. februar 1918 i Fulton i Missouri, død 17. januar 1994 i St. Louis i Missouri) var en amerikansk friidrettsutøver som deltok i de olympiske leker 1936 i Berlin.

Stephens ble olympisk mester i friidrett to ganger under Sommer-OL 1936 i Berlin. Hun vant 100 meter individuelt med tiden 11,5 og den korte stafetten sammen med Harriet Bland, Betty Robinson og Annette Rogers. De vant finalen på 4 x 100 meter med tiden 46,9, sju tideler foran Storbritannia. 

I 1993 ble hun innvotert i National Women's Hall of Fame.

## Referanser


## Eksterne lenker
*
Lappo å

**Lappo å** (finsk: *Lapuanjoki*) er en elv i de finske landskapene Österbotten og Södra Österbotten. Elven begynner i Alavo og renner gjennom kommunene Kuortane, Lappo og Kauhava. Den renner ut i Bottenviken ved Nykarleby.

De største sjøene i vassdraget er Kuortaneenjärvi, Lappajärvi og Ähtärinjärvi. Disse benyttes mye til rekreasjon og fritidsbebyggelse. 

Det største vannkraftverket i vassdraget ligger i Hirvikoski.

## Eksterne lenker
* ''Uppslagsverket Finland'', Lappo å
* ''Västra Finlands miljöcentral:'' Lappo ås vattendrag
* ''Arbets- och näringsministeriet, Skärgårdsdelegationen'': Finland. Öarnas och sjöarnas land, 2009
Stephen Kipkorir

**Stephen Kipkorir** (født 24. oktober 1970, død 8. februar 2008) var en kenyansk friidrettsutøver som konkurrerte i mellomdistanseløp.

Kipkorir deltok i sin første friidrettskonkurranse i mars 1996, da han kom på fjortendeplass under VM i terrengløp i Sør-Afrika, og fem måneder senere deltok han ved sommer-OL 1996, der han vant bronsemedalje på 1500 meter. Hans siste konkurranse var i 2001, da han ble yrkessoldat. 

Han døde i 2008 i en bilulykke.

## Personlige rekorder
* 1 500 meter – 3.31,87

## Referanser


## Eksterne lenker
*
Von Postbreen

**Von Postbreen** er en 15 km lang og 100 km² stor isbre på Spitsbergen, Svalbard, innerst i Tempelfjorden og nord for fjellmassivet Coloradofjella, midt i Sabine Land. Inklusive sidebreene er den 21 km lang og 174 km stor², med et totalvolum på 34 km³. Den ligger nordvest for Fimbulisen, vest for Hayesbreen og sør for Tunabreen. Von Postbreen er en fjordbre og er karakteristisk ved at det står et stort nunatak-massiv opp midt i breen – Hampusjfellet. Østgrensen mot Hayesbreen er Panoramaberget. Breen går helt ned til fjorden og fører foran seg store morenemasser som er avsatt utover kysten av Tempelfjorden under Rejmyrefjellet og Kalotten. Hele brekomplekset inngår i østlige del av Sassen-Bünsow Land nasjonalpark.

Regnet fra nord og med klokken har den følgende sidebreer og tilstøtende breer:
* Tunabreen i nord, øst for Ulltunafjella og vest for Langtunafjella – 23 km, 60 km²
* Bogebreen i nord, øst for Langtunafjella og vest for Barkowfjellet – 8 km, 10 km²
* Phillippbreen i nord, vest for Skedvifjella og vest for Friederichsenfjella – 10 km, 20 km²
* Potpeschniggbreen i nordøst, øst for Friederichsenfjella og vest for Köpingfjellet – 8 km, 15 km²
* Maritbreen i sørøst, som forbinder til Fimbulisen, øst for Przybyllokfjellet – 2 km, 3 km²

Områdene foran Von Postbreen er viktige hvile- og fødesteder for ringsel.

Von Postbreen har sitt navn etter professor Hampus Adolf von Post (1822–1911), en svensk geolog, kjemiker og botaniker. Han underviste ved Ulltuna landbruksskole og jobbet også i 18 år som verksmester ved Rejmyre glassverk.

## Referanser
Kalajoki (elv)

**Kalajoki** er en elv i det finske landskapet Norra Österbotten. Elven begynner i 
Reisjärvi kommune, og renner gjennom kommunene Haapajärvi, Nivala, Ylivieska og Alavieska. Den munner ut i Bottenviken ved Kalajoki by.

## Eksterne lenker
* ''Uppslagsverket Finland'', Kalajoki
João Carlos de Oliveira

**João Carlos de Oliveira** (født 28. mai 1954, død 17. mai 1999) var en brasiliansk friidrettsutøver som konkurrerte i tresteg og lengdehopp.

Oliveira tilhørte verdenseliten i tresteg på 1970-tallet. 15. oktober 1975 hoppet han 17,89 i et stevne, hele 45 centimeter lengre enn den gjeldende verdensrekorden til Viktor Sanejev. Verdensrekorden stod i 10 år, til den ble slått av Willie Banks. Det var også brasiliansk rekord inntil Jadel Gregório hoppet 17,90 i 2007. I lengde var Oliveiras personlige rekord 8,36.

Oliveira deltok to ganger i OL. Under OL 1976 i Montréal kom han på tredjeplass i tresteg etter et hopp på 16,90. Sanejev tok gullet foran James Butts. I lengde kom Oliveira på femteplass. Han deltok også i OL 1980 i Moskva, der han fikk en ny bronsemedalje etter et hopp på 17,22. Denne gangen ble han slått av Jaak Uudmäe og Sanejev. Oliveira deltok også denne gangen i lengde, men gikk ikke videre fra kvalifiseringen.

I 1981 mistet Oliveira det ene benet etter en bilulykke. Deretter var han talsmann for funksjonshemmede.

## Referanser


## Eksterne lenker
*
Sande kirke

**Sande kirke** kan være:

* Sande kirke (Vestfold) i Vestfold
* Sande kirke (Sunnfjord) i Sogn og Fjordane
* Sande kirke (Møre og Romsdal) i Møre og Romsdal
* Sandane kirke i Sogn og Fjordane
Polen under Sommer-OL 1936

**Polen under Sommer-OL 1936**. 111 sportsutøvere fra Polen deltok i 14 sporter under Sommer-OL 1936 i Berlin. Polen kom på 22.-plass med tre sølv- og tre bronsemedaljer. 
  
## Medaljer

## Medaljevinnerne

   
## Eksterne lenker
* Resultater og profilside  på sports-reference.com
New Zealand under Sommer-OL 1936

**New Zealand under Sommer-OL 1936**. Sju sportsutøvere fra New Zealand deltok i tre grener under Sommer-OL 1936 i Berlin. De deltok i friidrett, boksing og  sykling. New Zealand kom på delt 20.-plass på den uoffisielle medaljestatistikken med en gullmedalje. 

## Medaljer

## Medaljevinnerne

    
## Eksterne lenker
* Resultater og profilside  på sports-reference.com
Colette Besson

**Colette Besson** (født 7. april 1946, død 9. august 2005) var en fransk friidrettsutøver som konkurrerte på 1960- og 1970-tallet på sprintdistansen 400 meter.

Bessons gjennombrudd kom under OL 1968 der hun etter en sterk spurt slo den britiske favoritten Lillian Board og vant gull på 400 meter. Seierstiden, 52,03, var en kraftig forbedring av hennes personlige rekord.

Under EM 1969 i Athen tok un sølv på distansen, slått av lagvenninnen  Nicole Duclos. Begge fikk tiden 51,7, som var ny verdensrekord, men Duclos ble dømt først i mål etter granskning av målfoto. I det samme mesterskapet løp Besson ankeretappen for det franske stafettlaget på 4&nbsp;x&nbsp;400&nbsp;meter. Også her trengte man målfoto for å avgjøre hvem som var først, og gullet gikk til Storbritannias lag.

Besson deltok også i OL 1972, men gikk ikke til finalen. Hun la opp som friidrettsutøver i 1977.

## Referanser


## Eksterne lenker
*